钦定古今图书集成/明伦汇编/闺媛典/第114卷 > 皇清二十 > 彭焨女
## 钦定古今图书集成/明伦汇编/闺媛典/第114卷 > 皇清二十 > 彭焨女

按《广东通志》：“东莞贡生彭焨女，赋性贞静，许嫁御史尹明翼孙滋。康熙庚戌，滋弱冠病亡，女闻计，号恸，擗踊几绝。或议择婿，曰：‘有死无二’。劝祝发，则又曰：‘誓不为尼。父母不得已，许往视殓，伏尸哭尽哀。殓毕，守丧不归，与滋生母胡氏形影相依，抚育嗣子，鬻簪珥以营滋葬地。未几病，却药呕血而死。死复苏，数日与家’” 人诀，乃瞑目而逝。与滋合葬。